cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.885
title: การพัฒนารูปแบบโครงถักไม้ไผ่แบบโค้งที่มีโครงสร้างพาดช่วงกว้างโดยใช้ข้อต่อเหล็กสำหรับใช้ในงานสถาปัตยกรรม

description: ไผ่เป็นพืชตระกูลหญ้าที่สามารถพบได้ทั่วไปในภูมิภาคเขตร้อน ลักษณะโดยทั่วไปของไผ่จะมีลำต้นกลวง มีข้อปล้อง ปล้องของไผ่ช่วยเสริมความแข็งแรงให้กับโครงสร้าง และมีความยืดหยุ่นค่อนข้างดี มีคุณสมบัติในการรับแรงอัด และแรงดึง ทำให้สามารถนำไผ่มาทำการดัดโค้งได้ตามรูปแบบที่ต้องการ ไผ่ถูกนำมาประยุกต์ใช้ให้เข้ากับงานก่อสร้าง ผู้คนส่วนใหญ่นิยมใช้ และมีความ คุ้นเคยกันมายาวนาน สมัยก่อนชาวบ้านได้มีการนำไม้ไผ่มาประกอบอาหาร สร้างที่อยู่อาศัย ข้าวของเครื่องใช้อื่น ๆ ทักษะความรู้ความสามารถของชาวบ้าน รวมไปถึงเครื่องมือและอุปกรณ์ที่มีอยู่ ทำให้รูปแบบของอาคารที่เกิดขึ้น มีลักษณะเป็นโครงสร้างเสา คาน หลังคาจั่ว ซึ่งมีความจำเป็นที่จะต้องออกแบบอาคารให้เกิดพื้นที่ใช้งานได้เพิ่มขึ้น การสร้างอาคารที่มีรูปแบบโครงสร้างพาดช่วงกว้างถือว่าเป็นการตอบโจทย์ต่อการใช้งานที่เพิ่มขึ้นในพื้นที่ได้ และยังเป็นการหาแนวทางในการพัฒนาโครงถักไม้ไผ่ ให้ยังคงประสิทธิภาพในการรับแรง ช่วยลดต้นทุนและระยะเวลาในการก่อสร้าง รวมไปถึงความเหมาะสมในการออกแบบโดยใช้ระบบโครงสร้างพาดช่วงกว้างที่ทำจากวัสดุไม้ไผ่ร่วมกับข้อต่อเหล็ก การวิจัยนี้เป็นการวิจัยเชิงทดลอง มีการเก็บข้อมูลโดยวิธีลงมือออกแบบและก่อสร้างจริง อันมีวัตถุประสงค์เพื่อศึกษารูปแบบโครงถักไม้ไผ่ที่มีโครงสร้างพาดช่วงกว้างในปัจจุบัน และศึกษาความสามารถของข้อต่อที่ออกแบบขึ้นสำหรับโครงสร้างพาดช่วงกว้าง โดยจะมีการทดสอบคุณสมบัติทางกายภาพ และคุณสมบัติเชิงกล ไผ่ที่ใช้ในการทดลองเป็นไผ่เลี้ยง ขนาดเส้นผ่านศูนย์กลาง 3 - 7 เซนติเมตร หลังจากนั้นออกแบบและพัฒนาข้อต่อเหล็กสำหรับโครงสร้างแบบโค้ง โดยจัดทำข้อต่อ 3 รูปแบบ ในการทดลองจะแบ่งออกเป็น 2 ส่วน คือ การทดสอบประสิทธิภาพในการรับแรงของข้อต่อ ตามมาตรฐาน ISO 22157 หลังจากนั้นนำข้อต่อเหล็กที่มีประสิทธิภาพในการรับแรงมากที่สุด มาออกแบบร่วมกับโครงถักไม้ไผ่ เพื่อนำมาวิเคราะห์ เปรียบเทียบ และนำมาพัฒนาต่อเพื่อให้สามารถสร้างอาคารที่มีโครงสร้างพาดช่วงกว้างได้ รวมไปถึงการสร้างข้อต่อเหล็กและโครงถักไม้ไผ่ยังถือเป็นการเก็บข้อมูลทางด้านประสิทธิภาพของโครสร้างเพื่อดูความเหมาะสมต่อการนำไปใช้งานทางด้านสถาปัตยกรรม
DOI: 10.34943/011f95ec-e26a-49b7-906f-7a8c3b82773c
title: Douglas Channel Video Camera Deployed 2023-09-14

description: The Axis P1375 Camera SN B8A44F76CC9E was deployed on 2023-09-14 at Douglas Channel. Douglas Channel is one of the principal inlets of the British Columbia coast. This device is a Video Camera. Video cameras record video of characteristics of the surrounding environments and can be deployed on fixed and mobile platforms. It was deployed on a fixed platform. Data from this deployment were archived and made available through Ocean Networks Canada's Oceans 3.0 digital infrastructure, with quality assurance and derived data products following established practices.
DOI: 10.14457/tu.the.2022.886
title: ผลกระทบจากสภาพแวดล้อมกายภาพของพื้นที่เรียนรู้ที่มีผลต่อสุขภาวะทางจิต: กรณีศึกษา: คณะสถาปัตยกรรมศาสตร์และการผังเมือง มหาวิทยาลัยธรรมศาสตร์

description: สุขภาวะทางจิตถือเป็นปัจจัยหนึ่งที่มีผลอย่างยิ่งต่อคุณภาพในการเรียนการสอนโดยเฉพาะในคณะสถาปัตยกรรมศาสตร์ที่นักศึกษาจะต้องใช้ทั้งความรู้และทักษะหลายด้านในการทำงาน โดยสุขภาวะทางจิตที่ดีอาจมีผลอย่างยิ่งที่จะช่วยส่งเสริมให้นักศึกษามีการเรียนการสอนที่มีคุณภาพ ซึ่งปัจจัยหนึ่งที่มีผลอย่างยิ่งต่อสุขภาวะทางจิตที่ส่งผลต่อการเรียนการสอนนั้น คือ ปัจจัยด้านสภาพภาพแวดล้อม ไม่ว่าจะเป็น การออกแบบอาคารเรียน หรือแม้กระทั่งสภาพแวดล้อมภายในอาคาร ก็ล้วนแล้วแต่มีผลต่อสุขภาวะทางจิตทั้งสิ้น ดังนั้นวิทยานิพนธ์ฉบับนี้จึงมีวัตถุประสงค์เพื่อศึกษาสุขภาวะทางจิตด้านความเครียดของนักศึกษาคณะสถาปัตยกรรมศาสตร์ที่เกี่ยวข้องกับการออกแบบสถานศึกษาและคุณภาพสิ่งแวดล้อมภายในอาคาร พฤติกรรมการใช้งานพื้นที่ภายในอาคารคณะสถาปัตยกรรม และความสัมพันธ์ของสุขภาพจิตกับสภาพแวดล้อมทางกายภาพ กลุ่มตัวอย่างคือ นักศึกษาคณะสถาปัตยกรรมศาสตร์และการผังเมือง มหาวิทยาลัยธรรมศาสตร์ ที่กำลังศึกษาในปีการศึกษา 2565 ซึ่งการวิจัยนี้ใช้วิธีการเก็บข้อมูลจากกรณีศึกษา แบบสอบถาม การสัมภาษณ์ และการสังเกตพฤติกรรม ผลการวิจัยพบว่า สภาพแวดล้อมกายภาพมีอิทธิพลต่อสุขภาวะทางจิตของนักศึกษาคณะสถาปัตยกรรมศาสตร์และการผังเมือง มหาวิทยาลัยธรรมศาสตร์ โดยคุณภาพสิ่งแวดล้อมภายในอาคารส่งผลกระทบต่อสุขภาวะทางจิตมากกว่าสภาพแวดล้อมทางกายภาพของพื้นที่
DOI: 10.14457/tu.the.2022.887
title: การศึกษาการทำงานร่วมกันและเครือข่ายทางสังคมในโครงการออกแบบอาคารพักอาศัยรวมในประเทศไทยที่ประยุกต์ใช้แบบจำลองสารสนเทศอาคาร

description: แบบจำลองสารสนเทศ (Building Information Modelling; BIM) เข้ามาเป็นเครื่องมือส่วนสำคัญในการดำเนินงานออกแบบและก่อสร้างโครงการสถาปัตยกรรมอย่างแพร่หลาย เนื่องจาก BIM สามารถสร้างกระบวนการในการทำงานร่วมกัน (Collaboration) ได้อย่างสอดคล้องมากขึ้น โดยเป็นตัวกลางในการประสานงานและการสื่อสารระหว่างหลากหลายฝ่ายตั้งแต่ขั้นต้นของการริเริ่มโครงการ ไปจนถึงกระบวนการออกแบบ ก่อสร้าง และการบริหารจัดการทรัพยากรอาคาร ลดความผิดพลาดที่เกิดจากการแก้ไขแบบ สามารถทำการคำนวณสำหรับถอดปริมาณแบบ ลดค่าใช้จ่าย และสามารถทำงานได้เร็วยิ่งขึ้น อีกทั้งยังส่งผลให้เกิดการเปลี่ยนแปลงของความสัมพันธ์ในแต่ละฝ่าย การศึกษาการทำงานร่วมกันในลักษณะเครือข่ายทางสังคม (Social Network Analysis; SNA) ในการออกแบบโครงการอาคารพักอาศัยรวมที่ใช้งานแบบจำลองสารสนเทศอาคาร ผ่านการเก็บข้อมูลทั้งในเชิงปริมาณและเชิงคุณภาพจากสัมภาษณ์ผู้ปฏิบัติงานในสายงานที่เกี่ยวข้องได้แก่ เจ้าของโครงการ (Owner) ผู้ออกแบบ (Designer) และผู้เชี่ยวชาญ (Consultant) ในโครงการออกแบบอาคารพักอาศัยรวม จำนวน 2 โครงการ และนำมาวิเคราะห์ด้วยซอฟท์แวร์ UCINET เพื่อให้เห็นลักษณะสำคัญของความสัมพันธ์ภายในเครือข่ายโดยรวม ได้แก่ Network Size, Network Density, Network Reachability, Network centralization รวมถึงลักษณะเฉพาะของเครือข่ายในระดับบุคคลและในระดับกลุ่มย่อย ได้แก่ Degree Centrality, Out-Degree Centrality, In-Degree Centrality และ Clustering Coefficients ที่จะนำไปสู่การส่งเสริมการทำงานร่วมกันของผู้มีส่วนร่วมในงานออกแบบภายในโครงการตั้งแต่เบื้องต้นและเสริมสร้างพัฒนาการในการส่งต่อข้อมูลอย่างมีประสิทธิภาพ
DOI: 10.14457/tu.the.2022.888
title: การประยุกต์ใช้ปล่องรังสีดวงอาทิตย์กับวัสดุพรุนระเหยน้ำเพื่อลดอุณหภูมิในพื้นที่ใช้งานกึ่งภายนอก

description: งานวิจัยนี้ศึกษาการประยุกต์ใช้ปล่องรังสีดวงอาทิตย์ร่วมกับวัสดุพรุนน้ำซึมผ่านได้ในพื้นที่ใช้งานกึ่งภายนอกในเวลากลางวัน วัตถุประสงค์การวิจัย คือ การทดสอบรูปแบบของปล่องรังสีดวงอาทิตย์ที่จำลองภายใต้สภาพอากาศที่มีความชื้นซึ่งใช้สภาพอากาศจากการทดลองระบบระเหยด้วยวัสดุพรุนน้ำซึมผ่านได้ รูปแบบปล่องที่มีค่าขนาดมุมเอียง 15 - 90 องศา ความยาวปล่อง 2.0-2.5 เมตร และขนาดช่องเปิดหน้าต่างสูง 0.5 - 1.0 เมตร งานวิจัยนี้ใช้วิธีการจำลองพื้นที่กึ่งภายนอกด้วยโปรแกรมคำนวณพลศาสตร์ของไหล ANSYS-Fluent v.2020 R1 ภายใต้สภาพอุณหภูมิอากาศ 29 - 39 C ความชื้นสัมพัทธ์ระหว่าง 55 - 65% ผลของการศึกษาวิจัยเปรียบเทียบการทำงานของปล่องรังสีดวงอาทิตย์ ด้วยการวัดอัตราการไหลของอากาศ ค่าอุณหภูมิ ความชื้น และความเร็วลม ในพื้นที่ใช้งาน และนำผลลัพธ์ไปเทียบผลกับเกณฑ์มาตรฐาน ASHRAE-55 2020 เพื่อปรับปรุงค่าความสบายเชิงอุณหภาพของมนุษย์ภายในพื้นที่ใช้งานผลการวิจัยพบว่าอัตราการระบายอากาศของปล่องรังสีดวงอาทิตย์ที่จำลองภายใต้สภาพแวดล้อมอากาศชื้น (Air-vapor Mixture) คิดเป็น 75% ของการระบายอากาศด้วยปล่องรังสีดวงอาทิตย์ที่จำลองด้วยก๊าซในอุดมคติ (Ideal Gas) อัตราการระบายอากาศจากบริเวณพื้นที่ใช้งานเข้าสู่ปล่องรังสีดวงอาทิตย์นั้น พบว่า มีค่าแปรผันตรงกับค่ามุมเอียงปล่องวัดจากแนวราบ สอดคล้องกับสมการคำนวณอัตราไหลเชิงปริมาตรของปล่องรังสีดวงอาทิตย์ ในด้านการกระจายตัวของความชื้นในอากาศพบว่ามีค่าแปรผกผันกับอากาศที่ถูกระบายเข้าสู่ปล่องรังสีดวงอาทิตย์ กล่าวคืออัตราการระบายอากาศยิ่งมากการกระจายตัวของความชื้นก็จะยิ่งน้อย รูปแบบปล่องรังสีดวงอาทิตย์ที่มี ความยาว 2.5 เมตร ให้อัตราการระบายอากาศมากกว่าปล่องรังสีดวงอาทิตย์ขนาด 2.0 เมตร และขนาดช่องเปิด 0.5 เมตร ให้อัตราการระบายอากาศมากกว่าช่องเปิดขนาด 1.0 เมตร รวมถึงความเร็วลมภายในเฉลี่ยของพื้นที่ใช้งานของช่องเปิดขนาด 0.5 เมตร มีค่าเฉลี่ยของความเร็วลมมากกว่า ขนาดช่องเปิด 1.0 เมตร ค่าความเร็วลมภายในเฉลี่ยของพื้นที่ใช้งาน กับค่าความชื้นสัมพัทธ์ในอากาศของโมเดลจำลองที่ติดตั้งปล่องรังสีดวงอาทิตย์ทั้งหมดยังคงอยู่ในสภาวะสบายเชิงอุณหภาพของมนุษย์ตามเกณฑ์มาตรฐาน ASHRAE-55 2020 เนื่องด้วยผลความเร็วลมทั้งหมดอยู่ในเกณฑ์มาตรฐาน ทำให้ได้ข้อสรุปว่าโมเดลจำลองปล่องรังสีดวงอาทิตย์ที่มีขนาดมุมเอียง 60 องศา นั้นเหมาะสำหรับความสบายเชิงอุณหภาพของมนุษย์มากที่สุด เนื่องจากมีการกระจายตัวของความชื้น และความเร็วลมที่เหมาะสมสำหรับกิจกรรมภายในพื้นที่ใช้งานมากที่สุด
DOI: 10.14457/tu.the.2022.889
title: การศึกษาปัจจัยของส่วนผสมของปูนสำเร็จรูปที่มีผลต่อคุณสมบัติความต้านแรงอัดของซีเมนต์มอร์ต้าร์

description: การวิจัยนี้มีวัตถุประสงค์เพื่อศึกษาปัจจัยอัตราส่วนผสมหินปูนที่มีผลต่อความต้านทานแรงอัดของปูนซีเมนต์มอร์ต้าร์ และศึกษาระดับที่เหมาะสมของอัตราส่วนผสมหินปูนที่ทำให้ปูนซีเมนต์มอร์ต้าร์มีความต้านทานแรงอัดตามค่าที่กำหนด เป็นการวิจัยที่ใช้การทดลองแบบแฟคทอเรียลเต็มรูปแบบ กลุ่มตัวอย่างจำนวน 48 การทดลอง ผลการวิจัยพบว่า อันตรกิริยาระหว่างปัจจัย X1*X2*X3*X4 ไม่ส่งผลต่อความต้านทานแรงอัดของปูนซีเมนต์มอร์ต้าร์ที่ระดับนัยสำคัญทางสถิติ 0.05 ปัจจัยส่วนผสมX1 (Limestone 0-0.1 mm), X2 (Limestone 0.1-0.6 mm), X3 (Limestone 0.6-1.15 mm) และ X4 (Limestone 1.15-2.5 mm) มีอิทธิพลต่อความต้านทานแรงอัดของปูนซีเมนต์ มอร์ต้าร์อย่างมีนัยสำคัญทางสถิติที่ระดับ 0.05 (R2 = 99.94) โดยสามารถสร้างสมการถดถอยเชิงเส้นแบบพหุสำหรับพยากรณ์ความต้านทานแรงอัดของปูนซีเมนต์มอร์ต้าร์ คือ Y = 9.61 + 0.00387 X1 - 0.00990 X2 + 0.0239 X3 + 0.0439 X4 นอกจากนี้ระดับที่เหมาะสมของอัตราส่วนผสมหินปูนที่ทำให้ปูนซีเมนต์มอร์ต้าร์มีความต้านทานแรงอัดตามค่าที่กำหนด (44-54 MPa) คือ X1 (Limestone 0-0.1 mm) 0 กรัม X2 (Limestone 0.1-0.6 mm) 250 กรัม X3 (Limestone 0.6-1.15 mm) 250.127 กรัม และ X4 (Limestone 1.15-2.5 mm) 817.978 กรัม ทั้งนี้ ในการนำไปใช้งานหรือเริ่มการผลิตจริงควรทำการทดลองเพื่อยืนยันผลก่อนรวมถึงมีการปรับสภาพบริบทและปัจจัยอื่น ๆ ที่เกี่ยวข้องให้มีความเหมาะสมกับการผลิตจริง
DOI: 10.14457/tu.the.2022.890
title: การออกแบบอุปกรณ์ย้ำผ้าเบรกรถบรรทุกขนาดใหญ่โดยใช้เทคนิคการกระจายหน้าที่เชิงคุณภาพ

description: การศึกษานี้มีวัตถุประสงค์เพื่อประยุกต์ใช้เทคนิคการกระจายหน้าที่เชิงคุณภาพสำหรับออกแบบอุปกรณ์ช่วยในการประกอบย้ำผ้าเบรกรถบรรทุกขนาดใหญ่ งานวิจัยเริ่มจากการรวบรวมความต้องการของลูกค้าซึ่งเป็นพนักงานฝ่ายบริการของบริษัทตัวอย่าง โดยใช้แบบสอบถามและแบบสัมภาษณ์ การสำรวจข้อมูลทำให้ทราบถึงลำดับความสำคัญและลำดับความพึงพอใจในการทำงานปัจจุบัน ซึ่งได้ถูกนำไปวิเคราะห์ด้วยเทคนิคการกระจายหน้าที่เชิงคุณภาพ (Quality Function Deployment, QFD) แบบ 4 เฟส ผลที่ได้จากการวิเคราะห์ถูกใช้เป็นแนวทางในการออกแบบอุปกรณ์ต้นแบบสำหรับประกอบย้ำผ้าเบรกให้ตรงตามความต้องการของกลุ่มลูกค้าในด้านความสะดวกในการปฏิบัติงาน ความแข็งแรงของชิ้นส่วน ขั้นตอนการดูแลรักษา ความสามารถในการสร้างแรงอัด ความรวดเร็วในการทำงานและความสามารถในการป้องกันเหตุฉุกเฉิน
DOI: 10.14457/tu.the.2022.891
title: เครื่องมือจัดสรรงานเข้าเครื่องจักรแบบขนานของกระบวนการตรวจสอบในอุตสาหกรรมการผลิตชิ้นส่วนอิเล็กทรอนิกส์

description: งานวิจัยนี้มีวัตถุประสงค์เพื่อกำหนดแนวทางและสร้างเครื่องมือช่วยในการจัดเก็บข้อมูล ชิ้นงานที่รับมาจากขั้นตอนส่วนหน้า และเพื่อจัดตารางการผลิตสาหรับเครื่องจักรแบบขนานด้วยวิธี ฮิวริสติกส์ (Heuristic) ผสมผสานระหว่าง วิธี EDD (Earliest Due Date) และ LPT (Longest Processing Time) โดยปัญหาที่พบในปัจจุบันของกระบวนการตรวจสอบ คือ ไม่มีระบบการจัดเก็บ ข้อมูลของชิ้นงาน และไม่มีระบบในการจัดสรรงานที่เหมาะสม ทาให้มีเวลาที่สูญเสียไปกับการรอคอย การจัดสรรงานเข้าเครื่องจักร (Wait for Assignment) ในแต่ละวันมากถึง 19.10 เปอร์เซ็นต์ และยัง สูญเสียเวลาในการเปลี่ยนโมเดล (Model Change Time) สลับไปมาเฉลี่ย 7.35 เปอร์เซ็นต์ ต่อวัน จึงได้จัดทาเครื่องมือช่วยในการจัดเก็บข้อมูลด้วย Google Sheet และพัฒนาซอฟแวร์ด้วย Apps Script ซึ่งสามารถใช้งานและส่งผ่านข้อมูลด้วยระบบอินเตอร์เน็ต ทาให้ผู้วางแผนการผลิตสามารถใช้ ข้อมูลผ่านระบบคอมพิวเตอร์ให้เกิดประโยชน์สูงสุดร่วมกันได้ โดยเครื่องมือแบ่งเป็น 3 ส่วน คือ ส่วน ของการจัดเก็บข้อมูล ส่วนของการจัดสรรงานซึ่งใช้หลัก EDD และ LPT และส่วนหลังการตรวจสอบ ชิ้นงาน จากผลการวิจัยพบว่าเวลาที่สูญเสียไปกับการรอคอยการจัดสรรงานเข้าเครื่องจักรสามารถ ลดลงเหลือ 3.89 เปอร์เซ็นต์ และเวลาในการเปลี่ยนโมเดลลดลงเหลือ 6.77 เปอร์เซ็นต์ ต่อวัน เมื่อมี การประยุกต์ใช้เครื่องมือ และเวลาสูญเสียลดลงทาให้อรรถประโยชน์ของเครื่องจักรเพิ่มขึ้น 16.88 เปอร์เซ็นต์ และจำนวนงานที่เกิดความล่าช้าลดลง 26.07 เปอร์เซ็นต์
DOI: 10.14457/tu.the.2022.892
title: แนวทางการออกแบบอาคารชุดพักอาศัยเพื่อตอบสนองความต้องการของคนเจเนอเรชั่นแซด

description: ในปัจจุบันเจเนอเรชั่นแซด (Generation Z) เป็นกลุ่มคนที่กำลังเข้าสู่ตลาดแรงงานและมีการหาที่อยู่อาศัยใหม่ ซึ่งที่อยู่อาศัยเป็นสิ่งสำคัญที่มีผลต่อการเริ่มต้นชีวิตทั้งเรื่องของการงาน สังคม และชีวิตส่วนตัว การมีพื้นที่ที่สอดคล้องกับพฤติกรรมและตอบสนองความต้องการของผู้บริโภคเป็นสิ่งสำคัญ จึงมีวัตถุประสงค์เพื่อ 1. ศึกษาพฤติกรรมของกลุ่มคนเจเนอเรชั่นแซด 2. วิเคราะห์ความต้องการรูปแบบของหน่วยพักอาศัยและพื้นที่ส่วนกลางของกลุ่มคนเจเนอเรชั่นแซด 3. เสนอแนวทางการออกแบบหน่วยพักอาศัยและพื้นที่ส่วนกลางที่สอดคล้องกับพฤติกรรมและความต้องการของกลุ่มคนเจเนอเรชั่นแซด 4. เสนอการออกแบบรูปแบบหน่วยพักอาศัยและพื้นที่ส่วนกลางที่สอดคล้องกับพฤติกรรมและความต้องการของกลุ่มคนเจเนอเรชั่นแซดในปัจจุบัน ผู้วิจัยจึงเก็บข้อมูลจากแบบสอบถามกลุ่มคนเจเนอเรชั่นแซดช่วงอายุ 18 - 25 ปี ในกรุงเทพมหานคร จำนวน 400 ชุด เพื่อสำรวจพฤติกรรมความสนใจของกลุ่มคนเจเนอเรชั่นแซดในภาพรวม และการสัมภาษณ์ความต้องการเชิงลึกจำนวน 15 คน ผลการวิจัย พบว่า คนเจเนอเรชั่นแซดยังคงเป็นกลุ่มที่คำนึงถึงความมั่นคงทางด้านการเงิน ซึ่งร้อยละ 68 ของคนเจเนอเรชั่นแซดไม่ได้มีรายได้จากช่องทางเดียวแต่มีการทำอาชีพเสริมร่วมด้วย และการมีกิจกรรมยามว่างที่หลากหลายจึงมีความต้องการพื้นที่ภายในหน่วยพักอาศัยที่หลากหลายตามด้วย เช่น ห้องทำงาน/ ห้องสตูดิโอ ระเบียงอเนกประสงค์ และพื้นที่ส่วนกลาง เช่น พื้นที่ทำงาน สตูดิโอถ่ายภาพ เพื่อรองรับพฤติกรรมของคนเจเนอเรชั่นแซด ผู้วิจัยจึงต้องการเสนอรูปแบบหน่วยพักอาศัยและพื้นที่ส่วนกลางเพื่อเป็นประโยชน์แก่ผู้พัฒนาโครงการให้สอดคล้องกับพฤติกรรมและรองรับการใช้งานของคนเจเนอเรชั่นแซดได้อย่างมีประสิทธิภาพมากขึ้น กับพฤติกรรมและรองรับการใช้งานของคนเจเนอเรชั่นแซดได้อย่างมีประสิทธิภาพมากขึ้น
DOI: 10.14457/tu.the.2022.893
title: การใช้วิธีทางสถิติและลีนซิกส์ซิกมาสำหรับควบคุมและติดตามประสิทธิภาพของผลิตภัณฑ์ในโรงงานผลิตตู้เย็น

description: การค้นคว้าอิสระนี้นำเสนอการศึกษาการควบคุมคุณภาพการผลิตโดยวัดจากประสิทธิภาพการใช้พลังงานของตู้เย็นประตูเดียวขนาด 481 ลิตร เป้าหมายเพื่อให้มีการใช้พลังงานลดลงร้อยละ 1.5 ของขีดจำกัดบนของเส้นควบคุม วิธีการวิจัยใช้หลักการ DMAIC (Define, Control, Measure, Analyze, Improve และ Control) ตามแนวทางของ ลีนซิกส์ซิกมา ข้อมูลในการศึกษาได้จากการสุ่มทดสอบค่าพลังงานของตู้เย็นวันละ 3 ตู้ เป็นระยะเวลา 1 เดือน และสุ่มตรวจสอบสายการผลิตในข้อมูลที่มีความเสี่ยงและส่งผลกระทบต่อประสิทธิภาพการทำงาน และลงมือแก้ไขตามแนวทางของ ลีนซิกส์ซิกมา ผลที่ได้พบว่า ค่าประสิทธิภาพการใช้พลังงานของตู้เย็นเพิ่มขึ้นร้อยละ 2.52 โดยได้กำหนดแผนการลงไปตรวจสอบกระบวนการที่มีความเสี่ยงด้านคุณภาพที่ส่งผลต่อประสิทธิภาพและการทำงานของตู้เย็น เป็นการลงไปสุ่มตรวจทุกวันจันทร์
DOI: 10.14457/tu.the.2022.894
title: ผลกระทบของดีคาร์บูไรเซชันต่อความต้านทานการล้าแบบกลิ้งสัมผัสของเหล็กกล้ารางรถไฟ 54E1 เกรด R260 ในประเทศไทย

description: งานวิจัยนี้ได้นำเสนอผลการทดสอบการล้าแบบกลิ้งสัมผัสของเหล็กกล้ารางรถไฟ 54E1 เกรด R260 จาก 3 แหล่งผลิต ที่ใช้ในประเทศไทย โดยแบ่งการศึกษาออกเป็น 2 ส่วน คือ ชิ้นงานที่มีดีคาร์บูไรเซชันที่ผิวและชิ้นงานที่ไม่มีดีคาร์บูไรเซชันที่ผิว ศึกษาโครงสร้างจุลภาคด้วยกล้องจุลทรรศน์แสงและกล้องจุลทรรศน์อิเล็กตรอนแบบส่องกราด วัดความแข็งแบบจุลภาค และทดสอบการล้าแบบกลิ้งสัมผัส (RCF) โดยพบว่าในเนื้อเมทริกซ์ของเหล็กกล้ารางรถไฟมีโครงสร้างจุลภาคประกอบด้วย เฟสเพิร์ลไลต์และเฟอร์ไรต์ มีความแข็งอยู่ที่ประมาณ 300 HV0.05 ซึ่งไม่แตกต่างกันทั้ง 3 แหล่งผลิต โดยพบว่าดีคาร์บูไรต์เซชันเกิดขึ้นที่บริเวณขอบผิวราง ทำให้สมบัติด้านความแข็งและความต้านทานต่อการล้าต่ำ ส่งผลต่ออายุการใช้งานของเหล็กกล้ารางรถไฟลดลง
DOI: 10.25345/c5n01044h
title: MassIVE MSV000092998 - Cryo-EM structures of the human Elongator complex at work
title: The deposited data concern the mapping of acetylation sites on wild-type and the K280A, Y363A mutants of Elp3 by LC-MS/MS. Abstract of the manuscript: tRNA modifications affect ribosomal elongation speed and co-translational folding dynamics. The Elongator complex is responsible for introducing 5-carboxymethyl at wobble uridine bases (cm5U34) in eukaryotic tRNAs. However, the structure and function of human Elongator remain poorly understood. In this study, we present a series of cryo-EM structures of human ELP123 in complex with tRNA and cofactors at four different stages of the reaction cycle. The structures at resolutions of up to 2.9 A together with complementary functional analyses reveal the molecular mechanism of the modification reaction. Our results show that tRNA binding exposes a universally conserved uridine at position 33 (U33), which triggers acetyl-CoA (ACO) hydrolysis. We identify a series of conserved residues that are crucial for the radical-based acetylation of U34 and profile the molecular effects of patient-derived mutations. Together, we provide the first high-resolution view of human Elongator and reveal its detailed mechanism of action.
DOI: 10.14457/tu.the.2022.895
title: การจัดการความรู้ในงานเลือกผลิตภัณฑ์ให้กับลูกค้า: กรณีศึกษาองค์กรผู้จัดจำหน่ายผลิตภัณฑ์เสริมอาหาร

description: งานวิจัยนี้เป็นการนำการจัดการความรู้มาประยุกต์ใช้ในการเพิ่มความสามารถความในการเลือกผลิตภัณฑ์ให้กับลูกค้าให้ถูกต้องกรณีศึกษาองค์กรผู้จัดจำหน่ายผลิตภัณฑ์เสริมอาหาร โดยมีผลิตภัณฑ์ 3 กลุ่มคือ ผลิตภัณฑ์เสริมอาหารเพื่อการชะลอวัย ผลิตภัณฑ์เสริมอาหารเพื่อการควบคุมน้ำหนัก และผลิตภัณฑ์เสริมอาหารเพื่อความงาม ซึ่งพบว่าองค์กรยังไม่มีการจัดการความรู้ที่เป็นระบบ และไม่มีการแบ่งปันแลกเปลี่ยนความรู้ ผู้วิจัยจึงได้ออกแบบ ปรับปรุงการจัดการความรู้ผ่านเทคโนโลยีสารสนเทศ รวมทั้งนำเสนอให้มีการจัดเวทีแลกเปลี่ยนเรียนรู้ ผลจากการปรับปรุงการจัดการความรู้มาประยุกต์ใช้ในองค์กร พบว่า ผู้เลือกผลิตภัณฑ์ให้กับลูกค้าสามารถเลือกผลิตภัณฑ์ถูกต้องเพิ่มขึ้นอย่างมีนัยสำคัญจาก ร้อยละ 48.73 เป็น ร้อยละ 78.13 ในกลุ่มผลิตภัณฑ์เสริมอาหารเพื่อการชะลอวัย จากร้อยละ 54.80 เป็น ร้อยละ 83.53 ในกลุ่มผลิตภัณฑ์เสริมอาหารเพื่อการควบคุมน้ำหนัก และจากร้อยละ 67.73 เป็นร้อยละ 84.60 ในกลุ่มผลิตภัณฑ์เสริมอาหารเพื่อความงาม และระดับความพึงพอใจของผู้เลือกผลิตภัณฑ์ให้กับลูกค้าเพิ่มขึ้น ร้อยละ 80 ขึ้นไป ทั้ง 3 กลุ่มผลิตภัณฑ์
DOI: 10.14457/tu.the.2022.896
title: การศึกษาแนวคิด ESG เพื่อเป็นแนวทางพัฒนาความยั่งยืนในการบริหารจัดการอสังหาริมทรัพย์ขององค์กร

description: สถานการณ์โรคระบาดระดับโลกส่งผลกระทบต่างๆมากมายตั้งแต่ระดับพนักงานในหลายด้าน อีกทั้งยังส่งผลกระทบในระดับธุรกิจที่่ต้องมีการเปลี่ยนแปลงเพื่อความความอยู่รอดและลดความเสี่ยงในภาคการลงทุน ทำให้องค์กรต่าง ๆ ได้นำประเด็นด้านสิ่งแวดล้อม สังคม และธรรมาภิบาล (Environmental, Social and Governance; ESG) มาเป็นส่วนหนึ่งในการตัดสินใจลงทุน และมีการนำไปปฏิบัติอย่างเป็นรูปธรรมมากขึ้นเพื่อการพัฒนาที่ยั่งยืน ซึ่งอสังหาริมทรัพย์ขององค์กร (Corporate Real Estate; CRE ) เป็นส่วนหนึ่งของการปฏิบัติอย่างเป็นรูปธรรมและการบริหารจัดการอสังหาริมทรัพย์ขององค์กรที่สอดคล้องกับแกนของธุรกิจสามารถเพิ่มคุณค่าให้กับองค์กรในด้านต่าง ๆ ได้ ด้วยเหตุนี้การวิจัยจึงมีวัตถุประสงค์ที่นำเสนอแนวทางการบริหารจัดการอสังหาริมทรัพย์ขององค์กรตามหลักการดำเนินธุรกิจด้านสิ่งแวดล้อม สังคม และธรรมาภิบาล การวิจัยนี้ใช้วิธีการหาข้อมูลจากกรณีศึกษาอสังหาริมทรัพย์ขององค์กร ซึ่งประกอบไปด้วยการศึกษาข้อมูลทุติยภูมิประเภทรายงานประจำปีและรายงานความยั่งยืนขององค์กรที่เลือกเป็นกรณีศึกษาเพื่อเก็บรวบรวมข้อมูลภายในองค์กร การสัมภาษณ์เชิงลึกกับผู้บริหารจัดการอาคารและผู้มีส่วนเกี่ยวข้องกับโครงการ รวมถึงการลงพื้นที่สำรวจลักษณะกายภาพ โดยผลของการศึกษาจะช่วยสนับสนุนความรู้ทางด้านการบริหารจัดการอสังหาริมทรัพย์ และผู้มีส่วนเกี่ยวข้องในการเปลี่ยนแปลงอสังหาริมทรัพย์ขององค์กรสามารถนำผลของงานวิจัยไปใช้เป็นแนวทางการดำเนินงานที่ส่งเสริมความยั่งยืนได้
DOI: 10.14457/tu.the.2022.897
title: การปรับปรุงประสิทธิผลโดยรวมของเครื่องทำน้ำเย็น: กรณีศึกษาโรงงานผลิตเครื่องสำอาง

description: งานนำเสนองานวิจัยนี้ศึกษาระหว่างประสิทธิผลของอุปกรณ์โดยรวม (OEE) ระยะเวลาเฉลี่ยก่อนการเสียหาย (MTBF) การศึกษาเพื่อหาสาเหตุของการหยุดทำงานของเครื่องทำน้ำเย็น วิเคราะห์ผลกระทบต่อการผลิตและประสิทธิภาพโดยรวมของโรงงาน งานวิจัยเสนอการใช้แผนภาพก้างปลาเพื่อระบุสาเหตุของปัญหาเหล่านี้และปรับปรุงกลยุทธ์การบำรุงรักษา การศึกษานี้อิงตามข้อมูลที่รวบรวมจากเครื่องทำน้ำเย็นจำนวน 4 เครื่อง และผลที่ได้แสดงให้เห็นถึงการลดเวลาหยุดทำงานลงและเพิ่มประสิทธิภาพของเครื่องจักร กลยุทธ์การบำรุงรักษาที่นำเสนอส่งผลดีต่อโรงงาน งานวิจัยนี้ให้ข้อมูลเชิงลึกในการปรับปรุงของเครื่องทำน้ำเย็น ผลจากการดำเนินหลังปรับปรุง พบว่าเครื่องทำน้ำเย็นมีเวลาสูญเสียลดลงเหลือ 57,600 นาที จากเดิม 138,240 นาทีต่อปี คิดเป็น 58.33% ส่งผลให้ประสิทธิผลโดยรวมของเครื่องจักรและระยะเวลาเฉลี่ยก่อนการเสียหายแต่ละครั้งดีขึ้น
DOI: 10.14457/tu.the.2022.898
title: การพัฒนาดัชนีชี้วัดสำเร็จโดยใช้ในการประเมินแบบดุลยภาพ: กรณีศึกษาหน่วยงานผลิตเครื่องสำอาง

description: การวิจัยนี้เป็นการศึกษาและประเมินผลการดำเนินงานโดยนำเทคนิค Balance Scorecard (BSC) นำมาใช้ในการประเมินผล กับโรงงานผลิตภัณฑ์เครื่องสำอางของแผนหน่วยงานผสมที่ในปัจจุบันมีการกำหนดตัวชี้วัดเพียงด้านเดียว คือ ค่าสูญเสีย Production bulk ในกระบวนการผลิตทำให้องค์กรไม่สามารถมองเห็นปัญหาทั้ง 4 มุมมอง มุมมองด้านลูกค้า มุมด้านการเงิน มุมมองด้านกระบวนการภายใน และมุมมองด้านการเรียนรู้และพัฒนา งานวิจัยได้ประเมินความเหมาะสมของดัชนีชี้วัด แล้ววิเคราะห์ความสัมพันธ์ของดัชนีชี้วัด เพื่อนำมาสร้า่งความเชื่อมโยงของดัชนีชี้วัดแต่ละตัวเป็นแผนที่ยุทธศาสตร์ งานวิจัยนี้แสดงให้เห็นว่า เมื่อนำเทคนิค BSC มาประยุกต์ใช้การประเมินผลการดำเนินงานเป็นเวลา 2 เดือน องค์กรสามารถประเมินผลการดำเนินงานได้ครอบทั้ง 4 มุมมอง ส่งผลให้สามารถแก้ไขปัญหาดำเนินงานที่ครอบคลุมได้มากกว่าเดิมทำให้ค่าสัมประสิทธิ์ผลโดยรวมของเครื่องจักรสูงขึ้นจากเดิม 69.0 เพิ่มขึ้นเป็น 78.32 คะแนน
DOI: 10.14457/tu.the.2022.899
title: การพัฒนาดัชนีชี้วัดผลสำเร็จโดยการใช้การประเมินแบบดุลยภาพ: กรณีศึกษาหน่วยงานผลิตฮาร์ดดิสก์ไดร์ฟ

description: งานวิจัยนี้เป็นการศึกษาการประเมินผลการทํางาน โดยนําเอาเทคนิค Balanced Scorecard มาใช้ในการประเมินผล กับโรงงานผลิตฮาร์ดดิสก์ไดร์ฟ แผนกตรวจสอบคุณภาพขาเข้า ซึ่งในปัจจุบันมีการกําหนดตัวชี้วัดเพียงด้านเดียว คือ ค่า Lot Acceptance Rate และส่งผลใหองค์กรไม่สามารถมองเห็นปัญหาอื่นได้ งานวิจัยนี้จึงได้มีการนําเอาเทคนิค BSC มาใช้โดยกําหนดให้ครอบคลุมทั้ง 4 มุมมอง คือ มุมมองด้านการเงิน ด้านลูกค้า ด้านกระบวนการภายใน และด้านการเรียนรู้และพัฒนา แล้วประเมินความเหมาะสมของตัวดัชนีชี้วัด และวิเคราห์ความสัมพันธ์ของตัวดัชนีชี้วัด เพื่อสร้างความเชื่อมโยงของแต่ละตัวชี้วัดเป็นแผนที่ยุทธศาสตร์งานวิจัยนี้แสดงให้เห็นว่า เมื่อนำเทคนิค BSC มาประยุกต์ใช้ในการประเมินผลการดำเนินงานเป็นเวลา 2 เดือน องค์กรกรณีศึกษาสามารถประเมินผลการดำเนินงานได้ครอบคลุมทั้ง 4 มุมมองของ BSC สงผลให้ปัญหาต่างๆ ในการดำเนินงานถูกแสดงออกมา ซึ่งนำไปสู่การวิเคราะห์แก้ไขทำให้คะแนนประสิทธิภาพการดำเนินงานโดยรวมสูงขึ้นจากเดิม 62.5 เพิ่มขึ้นเป็น 97
DOI: 10.14457/tu.the.2022.900
title: การศึกษาคุณสมบัติของผู้สอบบัญชีรับอนุญาตในประเทศไทยเปรียบเทียบกับประเทศแคนาดา

description: งานศึกษาอิสระฉบับนี้มีวัตถุประสงค์ เพื่อศึกษาหลักเกฑณ์ในการได้มาและการรักษาไว้ซึ่งใบอนุญาติของผู้สอบบัญชีรับอนุญาตในประเทศไทย และประเทศแคนาดา สรุปประเด็นข้อแตกต่างจากการศึกษา และเสนอแนะแนวทางให้กับสภาวิชาชีพบัญชีประเทศไทย เป็นแนวทางในการปรับปรุง แก้ไข เปลี่ยนแปลงข้อกำหนดต่าง ๆ ของสภาวิชาชีพบัญชีในประเทศไทยที่มีต่อผู้สอบบัญชีรับอนุญาติ ให้มีมาตรฐานที่ดียิ่งขึ้นไปและสามารถเทียบเท่าระดับสากล โดยจากการศึกษาได้จำแนกความแตกต่างของคุณสมบัติและพัฒนาข้อเสนอเชิงนโยบายจาก ปัจจัยคุณสมบัติทั้งหมด 4 ด้าน คือ คุณสมบัติด้านการศึกษา การทดสอบความรู้ คุณสมบัติด้านประสบการณ์ทำงาน และการพัฒนาความรู้ต่อเนื่องทางวิชาชีพบัญชี ผู้วิจัยได้นำเสนอแนะเชิงนโยบายต่อสภาวิชาชีพบัญชีประเทศไทยสำหรับหลักเกณฑ์ในการได้มาซึ่งใบอนุญาติของผู้สอบบัญชีดังนี้ นโยบายผ่อนปรนด้านวุฒิการศึกษา นโยบายที่เกี่ยวข้องกับข้อสอบ และนโยบายที่กำหนดขอบเขตของกระบวนการในการเก็บเกี่ยวประสบการณ์หรือการฝึกงาน และผู้วิจัยได้นำเสนอนโยบายเพื่อเพิ่มความยืดหยุ่นในการคงสภาพการเป็นผู้สอบบัญชีรับอนุญาตโดยการพัฒนาวิชาชีพอย่างต่อเนื่องทางวิชาชีพบัญชี
DOI: 10.14457/tu.the.2022.901
title: การกำหนดระดับที่เหมาะสมสำหรับปัจจัยที่มีผลต่อการหดตัวในแผ่นยิปซัม

description: งานวิจัยนี้ได้ศึกษาระดับที่เหมาะสมของไมโครซิลิกาชนิดเหลวและซิลิโคน โดยทั้ง 2 ปัจจัยนี้มีผลต่อค่าการหดตัว(%) ในแผ่นยิปซัม โดยทดสอบหาค่าการหดตัว(%) ที่อุณหภูมิสูงกว่า 900 องศาเซลเซียส ในสภาวะที่มีการถ่วงน้ำหนักที่ตัวอย่างยิปซัมและไม่มีการถ่วงน้ำหนัก โดยแบ่งเป็นการทดลองขั้นต้น คือ การหาค่าปริมาณไมโครซิลิกาชนิดเหลว 3 ระดับ คือ 1A% 0.75A% และ 0.5A% โดยกำหนดให้ค่าซิลิโคนคงที่ 1B% ซึ่งทั้งสองค่าที่ 1A% และ 1B% คือค่าที่ใช้อยู่ปัจจุบันในกระบวนการผลิต จากนั้นได้ทำการทดสอบหาค่าการหดตัว(%)ของแผ่นยิปซัม จึงได้ปริมาณไมโครซิลิกาชนิดเหลวที่ 0.75%A และ 0.5%A การทดลองในขั้นที่สองทำการลดปริมาณซิลิโคนเท่ากับ 0.75%B 0.5%B และ 0.25%B ผลการทดลองพบว่าปริมาณที่เหมาะสมของไมโครซิลิกาและซิลิโคนคือ 0.75A% และ 0.75B% ตามลำดับ จะส่งผลให้ค่าการหดตัว(%) อยู่ในเกณฑ์มาตรฐานคือน้อยกว่าหรือเท่ากับ 5% ในการทดสอบที่ไม่มีการถ่วงน้ำหนักที่ตัวอย่าง และน้อยกว่าหรือเท่ากับ 3% ในการทดสอบที่มีการถ่วงน้ำหนัก นอกจากนี้ยังช่วยลดต้นทุนของ ไมโครซิลิกาและซิลิโคน ที่ใช้ในการผลิตแผ่นยิปซัมในหน่วยกรัมต่อตารางเมตรคิดเป็น 42.8%